**SINTEZA**

**obiecțiilor şi propunerilor la proiectul hotărârii Guvernului cu privire la alocarea mijloacelor financiare**

**(număr unic 835/MAI/2023)**

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/**  **propunerii (recomandării)** | **Argumentarea**  **autorului proiectului** |
| **Ministerul Finanțelor**  (nr. 09-03/247/1406 din 27.09.2023) | Din denumirea proiectului hotărârii, se propune de exclus textul ,,(urmare lichidării consecințelor situației excepționale cu caracter natural din 25 iulie 2023)” deoarece motivul alocării mijloacelor financiare este indicat în pct.1 al acestuia.    Din clauza de emitere, cuvintele ,,pct.1din Dispoziția” de substituit cu cuvântul ,,Dispoziția”.      Conform art.4 alin. (2) lit.g1 din *Legea privind descentralizarea administrativă* *nr. 435/2006*, întreţinerea şcolilor primare şi şcolilor primare-grădiniţe, gimnaziilor şi liceelor, instituţiilor de învăţământ secundar profesional, şcolilor-internat şi gimnaziilor-internat cu regim special, altor instituţii din domeniul învăţământului care deservesc populaţia raionului respectiv, precum şi activitatea metodică, alte activităţi din domeniu, este unul din domeniile proprii de activitate pentru autorităţile publice locale de nivelul al doilea.  Prin urmare, pct.1 subpct.2) și subpct.3) urmează să fie expuse după cum urmează:  2) 197,7 mii lei Consiliului raional Florești, pentru reconstrucția acoperișului deteriorat al galeriei Gimnaziului din satul Temeleuți, raionul Florești;  3) 660,5 mii lei Consiliului raional Florești, pentru reconstrucția acoperișului deteriorat al cantinei Gimnaziului din satul Ciripcău, raionul Florești. | Se acceptă.    Se acceptă parțial.  A fost modificat conform recomandării Ministerului Justiției.  Se acceptă. |
| **Ministerul Justiției**  (nr.04/1-8589 din 29.09.2023) | Lipsa obiecțiilor de ordin conceptual.  Totodată, la forma actuală a proiectului hotărârii, prin prisma art. 102 alin. (2) din Constituție, potrivit căruia hotărârile se adoptă pentru organizarea executării legilor, recomandăm excluderea din clauza de adoptare trimiterea la Dispoziția Comisiei pentru Situații Excepționale a Republicii Moldova nr. 83/2023, informația respectivă urmând a fi inserată în nota informativă. | Se acceptă. |
| **Centrul National Anticorupție**  **(**nr. 06/2/15211 din 29.09.2023**)** | Prevederile proiectului, promovează interesele beneficiarilor de mijloacele financiare alocate, fapt care nu este în detrimentul interesului public general (în sensul prevăzut de prevederile Legii integrităţii nr.82 din 25 mai 2017). | S-a luat act. |

**Ministru Adrian EFROS**